**FC Espoon tukirahaston säännöt**

**1. Rahaston nimi ja kotipaikka**

Rahaston nimi on FC Espoo ry tukirahasto.

**2. Rahaston perustaminen ja ylläpito**

Rahasto on perustettu vuonna 2018. Rahaston säännöt ja toimintamallit on päivitetty 10/2024. Rahasto on osa FC Espoo ry. yhdistystä, ylläpitäjänä (johtoryhmä) toimii seuran johtokunta.

Seura voi ottaa rahastoon yksityisiltä ja yhteisöiltä vastaan lahjoituksia ja testamentteja, jotka täyttävät rahaston ehdot. Rahastoon voidaan haluttaessa kerätä rahaa myös keräyksin, jotka vaativat rahankeräysluvan.

FC Espoon tukirahastoa voi halutessaan tukea lahjoittamalla sopivaksi katsomansa summan tilille Nordea FI27 1583 3000 1051 86 ja merkitsemällä viestikenttään ”Tukirahasto/lahjoittajan nimi”.

**3. Rahaston tarkoitus ja sen toteuttaminen**

Rahaston tarkoituksena on tukea FC Espoo seurayhteisön yhteiskuntavastuullista toimintaa sekä vähävaraisista perheistä tulevia pelaajia harrastuksessaan.

Tarkoituksensa mukaisesti rahasto jakaa vuosittain erikokoisia stipendejä pelaajille tai yhteiskuntavastuulliseen toimintaan. Rahaston johtoryhmä määrittelee vuosittain stipendin jakoperusteet, jotka voivat olla mm seuraavat:

· pelaajan sosioekonominen tausta

· pelaajan menestys ja sitoutuneisuus

· yhteiskuntavastuullinen toiminta

Stipendit ovat kooltaan 50, 100, 200, 500 euroa tai muu rahaston johtoryhmän päättämä määrä pelaajaa kohti vuodessa. Jaettavat stipendit hyväksytään vuosittain seuran johtokunnan toimesta. Pelaajien stipendit maksetaan pelaajan joukkueelle käytettäväksi tuen saaneen pelaajan kuluihin.

**4. Rahaston hallinto ja päätöksenteko**

Rahastoa hoitaa ja hallinnoi FC Espoon johtokunta. Seuran taloudenhoitaja vastaa kirjanpidon oikeudellisuudesta.

**5. Tuen hakeminen**

FC Espoon tukirahastosta myönnetään tukea perheille, joilla on vaikeuksia suoriutua seura- tai joukkuemaksuista. Tuen voi käyttää joko seuramaksuihin tai pelaajan joukkueelle käytettäväksi joukkue- ja harjoitusmaksuihin. Myös varusteavustuksia voidaan myöntää varustesopimuksen mukaisesti.

Vuosittainen hakuaika: Tukea voi hakea vapaamuotoisella hakemuksella jokaisen kalenterivuoden joulukuussa. Hakuajan päätyttyä rahaston johtoryhmä päättää tuen saajista.

**6. Rahaston sääntöjen muuttaminen**

Rahaston säännöt vahvistaa seuran hallitus. Näitä sääntöjä voidaan muuttaa hallituksen päätöksellä muilta osin paitsi liittyen rahaston tarkoitukseen, jolta osin muutoksesta päättää tarvittaessa seuran varsinainen kokous..

Lisätietoja tukirahastosta:

Toiminnanjohtaja:

Katri Juhola, katri.juhola@fcespoo.fi, 044-2791491

Hallituksen jäsen:

Tiina Nikulainen, tiina.nikulainen@dsh.fi

